قصر صاروفيم باشا

«قصر شلبى باشا صاروفيم».. عمره 112 سنه يقع فى منطقة متميزة بقلب مدينة المنيا، القصر هو «تحفة معمارية رائعة يعطى المنطقة رونقاً وبهاءً»، و أنشأه شلبى صاروفيم باشا فى سنة 1906 وهو من القصور ذات الطابع الجمالى ويقع بشارع الجمهورية فى مدينة المنيا، وواجهته الرئيسية قدام أقدم ميادين المنيا «بالاس» من الناحية الجنوبية، والواجهة الشرقية تطل على شارع أحمد ماهر «الحسينى حالياً»، والواجهة الغربية تطل على شارع ابن خصيب، والشمالية تشرف على الجنينة الخاصة بالقصر.

 القصر 
القصر من الداخل، طوابقه الثلاثة: «الأول يعتبر بدروم وكان يستخدم كمطبخ وسكن للخدم واستخدم بعد ثورة 23 يوليه 1952 مقراً للحاكم العسكرى آنذاك، والدور الثانى وهو أروع الأدوار بالقصر نظراً لما يحويه من رسومات زيتية بالسقف، وهى ذات تأثيرات أوروبية وقوطية، وكان ده الدور مخصصاً للاجتماعات والمقابلات، والتالت كان يضم غرف النوم، كما فيه بده القصر تمثال مصنوع من الجبس للرئيس الراحل جمال عبدالناصر».

مساحة القصر الخارجية والجنينة تبلغ نحو 3360 متر مربع بما يعادل 19.4 قيراط، أما مساحة القصر نفسه فهى حوالى 615 متر مربع، بما يعادل 3.5 قيراط، ومالك القصر هو «شلبى صاروفيم باشا» اللى كان واحد من اغنياء ما قبل ثورة يوليه 1952، بعدها استولى عليه الاتحاد الاشتراكى، وفى عهد الرئيس الراحل أنور السادات خصص القصر ليكون مقر للحزب الوطنى وظل على ده الوضع لحد قيام ثورة 25 يناير 2011  صدر حكم قضائى بأن تؤول كل مقرات الحزب الوطنى للدولة، منوهاً بأن القصر حالى تحول ل مقر لمحكمة مجلس الدولة .

 شلبي باشا صاروفيم 
كان من كبار تجار القطن فى اوائل القرن العشرين وكانت تملك عائلته الاف الافدنة بالمنيا ..والقصر  اتبنا  سنة 1906 علي طراز بديع وتبلغ مساحته بالجنينة اقل قليلا من فدان حوالى 20 قيراط والبناء علي حوالى 600 متر ومن ثلاث ادوار والاسقف مزينة برسومات جميلة ...
القصر صودر بعد ثورة 1952 وصار مقر للحاكم العسكري للمنيا بعدين الاتحاد الاشتراكي بعدين مقرا للحزب الوطني حتي ثورة 2011 وكان من المقرر ان يتم ضمه لهيئة الاثار لكن مؤخرا رممته القوات المسلحة و بقا تابع لمجلس الدولة ...
اغلب عيلة شلبي الان فى الخارج وابنه فايز ساروفيم يعيش بامريكا ومن مواليد 1924 ويعد من كبار الاقتصاديين هناك وثروته بالملايين وكانت الاسره هاجرت هناك من سنة 1946 وتبرع من كام سنة بعشرة الاف مقعد لمدارس المنيا.

 فايز ساروفيم 
فايز ساروفيم (1929 - 2022) هو ملياردير مصرى امريكانى عايش فى هيوستون ، تكساس .فايز بيدير وقف متحف هيوستن للفنون الجميلة. صافى ثروته بيتقدر ب 400 مليون دولار امريكانى و مؤسسة فوربيس بتعتبره فى مرتبة اغنى 428 شخص فى العالم فايز ساروفيم هو مالك و رئيس مجلس ادارة شركة فايز ساروفيم و شركاه ( Fayez Sarofim & Co) اللى اسسها سنة 1958.

 شوف 
ليستة معالم مصريه

تصنيف:قصور تاريخيه
تصنيف:آثار القاهرة
تصنيف:قصور مصر